CELEX: 32022D0819
Language: lt
Date: 2022-05-24 00:00:00
Title: Komisijos įgyvendinimo sprendimas (ES) 2022/819 2022 m. gegužės 24 d. dėl Jungtinės Karalystės mokėjimo agentūrų 2021 finansinių metų sąskaitų patvirtinimo atsižvelgiant į skolas, susidariusias dėl Europos žemės ūkio garantijų fondo (EŽŪGF) pagal 2014–2020 m. daugiametę finansinę programą ir ankstesnes finansines perspektyvas finansuojamų išlaidų (pranešta dokumentu Nr. C(2022) 3306) (Tekstas autentiškas tik anglų kalba)

2022 5 25   
               
               
                  LT
               
               
                  Europos Sąjungos oficialusis leidinys
               
               
                  L 146/107
               
            
         KOMISIJOS ĮGYVENDINIMO SPRENDIMAS (ES) 2022/819
         2022 m. gegužės 24 d.
         dėl Jungtinės Karalystės mokėjimo agentūrų 2021 finansinių metų sąskaitų patvirtinimo atsižvelgiant į skolas, susidariusias dėl Europos žemės ūkio garantijų fondo (EŽŪGF) pagal 2014–2020 m. daugiametę finansinę programą ir ankstesnes finansines perspektyvas finansuojamų išlaidų
         
            
               (pranešta dokumentu Nr. C(2022) 3306)
            
         
         (Tekstas autentiškas tik anglų kalba)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (1), ypač į jo 51 straipsnį kartu su Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (toliau – Susitarimas dėl išstojimo) 131 ir 138 straipsniais,
         pasikonsultavusi su Žemės ūkio fondų komitetu,
         kadangi:
         
                     (1)
                  
                  
                     pagal Reglamento (ES) Nr. 1306/2013 51 straipsnį Komisija, remdamasi Jungtinės Karalystės pateiktomis metinėmis finansinėmis ataskaitomis, prie kurių pridedama sąskaitoms patvirtinti reikalinga informacija, audito nuomonė dėl ataskaitų išsamumo, tikslumo ir teisingumo, taip pat sertifikavimo įstaigų parengtos ataskaitos, turi patvirtinti to reglamento 7 straipsnyje nurodytų mokėjimo agentūrų sąskaitas iki metų, einančių po atitinkamų biudžetinių metų, gegužės 31 d.;
                  
               
                     (2)
                  
                  
                     pagal Susitarimo dėl išstojimo 138 straipsnio 1 dalį Jungtinei Karalystei tenka pareiga toliau užtikrinti skolų, susidariusių dėl EŽŪGF pagal 2014–2020 daugiametę finansinę programą ar ankstesnes finansines perspektyvas finansuojamų išlaidų, pripažinimo, registravimo ir išieškojimo valdymo ir kontrolės sistemos veikimą pagal Reglamento (ES) Nr. 1306/2013 54 straipsnį, 58 straipsnio 1 dalies e punktą ir 58 straipsnio 2 dalį;
                  
               
                     (3)
                  
                  
                     pagal Reglamento (ES) Nr. 1306/2013 39 straipsnį žemės ūkio finansiniai metai prasideda N-1 metų spalio 16 d., o baigiasi N metų spalio 15 d. Tvirtinant 2021 finansinių metų sąskaitas turėtų būti atsižvelgiama į Jungtinės Karalystės nuo 2020 m. spalio 16 d. iki 2021 m. spalio 15 d. pripažintas, užregistruotas ir išieškotas skolas, kaip numatyta Komisijos įgyvendinimo reglamento (ES) Nr. 908/2014 (2) 11 straipsnio 1 dalyje;
                  
               
                     (4)
                  
                  
                     Komisija patikrino Jungtinės Karalystės pateiktą informaciją ir jai pranešė apie patikrų rezultatus bei siūlomus pakeitimus;
                  
               
                     (5)
                  
                  
                     Komisija, remdamasi metinėmis finansinėmis ataskaitomis ir prie jų pridėtais dokumentais, gali priimti sprendimą dėl Jungtinės Karalystės mokėjimo agentūrų „Department of Agriculture, Environment and Rural Affairs“, „The Scottish Government Rural Payments and Inspections Directorate“, „Welsh Government“ ir „Rural Payments Agency“ pateiktų metinių finansinių ataskaitų išsamumo, tikslumo ir teisingumo;
                  
               
                     (6)
                  
                  
                     pagal Reglamento (ES) Nr. 1306/2013 54 straipsnio 2 dalį, jei neteisėtai išmokėtos sumos nesusigrąžinamos per ketverius metus nuo sugrąžinimo reikalavimo dienos arba per aštuonerius metus tais atvejais, kai susigrąžinimo byla perduota nacionaliniam teismui, 50 % finansinių neteisėtai išmokėtų sumų nesusigrąžinimo pasekmių turėtų tekti Jungtinei Karalystei. Reglamento (ES) Nr. 1306/2013 54 straipsnio 4 dalyje reikalaujama, kad Jungtinė Karalystė prie Komisijai pagal Įgyvendinimo reglamento (ES) Nr. 908/2014 29 straipsnį siunčiamų metinių ataskaitų pridėtų patvirtintą lentelę, joje nurodydama sumas, kurias ji turi sumokėti pagal Reglamento (ES) Nr. 1306/2013 54 straipsnio 2 dalį. Jungtinės Karalystės įsipareigojimo pranešti apie susigrąžintinas sumas taikymo taisyklės nustatytos Įgyvendinimo reglamente (ES) Nr. 908/2014. Įgyvendinimo reglamento (ES) Nr. 908/2014 II priede pateikiamas lentelės, kuria Jungtinė Karalystė turi naudotis teikdama informaciją apie susigrąžintinas sumas, pavyzdys. Komisija, remdamasi Jungtinės Karalystės užpildytomis lentelėmis, turėtų nuspręsti dėl finansinių atitinkamai daugiau kaip prieš ketverius arba aštuonerius metus neteisėtai išmokėtų sumų nesusigrąžinimo pasekmių;
                  
               
                     (7)
                  
                  
                     pagal Reglamento (ES) Nr. 1306/2013 54 straipsnio 3 dalį Jungtinė Karalystė dėl tinkamai pagrįstų priežasčių gali nuspręsti nesiekti susigrąžinti neteisėtai išmokėtų sumų. Toks sprendimas gali būti priimtas tik tuo atveju, jei jau patirtų ir numatomų išlaidų suma viršija sumą, kuri turi būti susigrąžinta, arba jei susigrąžinimas neįmanomas dėl skolininko arba už pažeidimą teisiškai atsakingų asmenų nemokumo, nustatyto ir pripažinto pagal nacionalinę teisę. Jei toks sprendimas priimamas per ketverius metus nuo sugrąžinimo reikalavimo datos arba per aštuonerius metus tais atvejais, kai susigrąžinimo byla perduota nacionaliniam teismui, 100 % finansinių nesusigrąžinimo pasekmių turėtų tekti Sąjungos biudžetui. Sumos, kurių Jungtinė Karalystė nusprendė nesusigrąžinti, ir tokio sprendimo priežastys nurodomos suvestinėje ataskaitoje, nurodytoje to reglamento 54 straipsnio 4 dalyje kartu su to reglamento 102 straipsnio 1 dalies pirmos pastraipos c punkto iv papunkčiu. Todėl tokios sumos neturėtų būti susigrąžinamos iš Jungtinės Karalystės, o turi būti padengiamos iš Sąjungos biudžeto;
                  
               
                     (8)
                  
                  
                     remiantis Reglamento (ES) Nr. 1306/2013 51 straipsniu, šis sprendimas neturėtų daryti poveikio galimiems vėlesniems sprendimams, kuriuos Komisija gali priimti, kad iš Sąjungos lėšų nebūtų finansuojamos Sąjungos taisyklių neatitinkančios išlaidos,
                  
               PRIĖMĖ ŠĮ SPRENDIMĄ:
         
            1 straipsnis
            Jungtinės Karalystės mokėjimo agentūrų „Department of Agriculture, Environment and Rural Affairs“, „The Scottish Government Rural Payments and Inspections Directorate“, „Welsh Government“ ir „Rural Payments Agency“ 2021 finansinių metų sąskaitos patvirtinamos atsižvelgiant į skolas, susidariusias dėl Europos žemės ūkio garantijų fondo (EŽŪGF) pagal 2014–2020 m. daugiametę finansinę programą ir ankstesnes finansines perspektyvas finansuojamų išlaidų, pagal Reglamento (ES) Nr. 1306/2013 54 straipsnį, 58 straipsnio 1 dalies e punktą ir 58 straipsnio 2 dalį.
            Pagal šį sprendimą iš Jungtinės Karalystės susigrąžintinos arba jai mokėtinos sumos, įskaitant sumas, susidariusias taikant Reglamento (ES) Nr. 1306/2013 54 straipsnio 2 dalį, yra nustatytos šio sprendimo priede.
         
         
            2 straipsnis
            Šiuo sprendimu nedaroma poveikio būsimiems atitikties patvirtinimo sprendimams, kuriuos Komisija gali priimti pagal Reglamento (ES) Nr. 1306/2013 52 straipsnį, kad iš Sąjungos lėšų nebūtų finansuojamos Sąjungos taisyklių neatitinkančios išlaidos.
         
         
            3 straipsnis
            Šis sprendimas skirtas Jungtinei Didžiosios Britanijos ir Šiaurės Airijos Karalystei.
         
         
            Priimta Briuselyje 2022 m. gegužės 24 d.
            
               
                  Komisijos vardu
               
               Janusz WOJCIECHOWSKI
               
                  Komisijos narys
               
            
         
         
            (1)  OL L 347, 2013 12 20, p. 549.
         
            (2)  2014 m. rugpjūčio 6 d. Komisijos įgyvendinimo reglamentas (ES) Nr. 908/2014, kuriuo nustatomos Europos Parlamento ir Tarybos reglamento (ES) Nr. 1306/2013 taikymo taisyklės, susijusios su mokėjimo agentūromis ir kitomis įstaigomis, finansų valdymu, sąskaitų patvirtinimu, patikrų taisyklėmis, užstatais ir skaidrumu (OL L 255, 2014 8 28, p. 59).
      
      
         
            PRIEDAS
            
               Mokėjimo agentūrų sąskaitų patvirtinimas
            
            
               2021 finansiniai metai. EŽŪGF
            
            
               Iš Jungtinės Karalystės susigrąžintina arba jai mokėtina suma
            
            
                         
                     
                     
                         
                     
                     
                        2021 m. išlaidos (asignuotosios pajamos), patirtos mokėjimo agentūrų, kurių sąskaitos
                     
                     
                        Iš viso a + b
                     
                     
                        Pagal Reglamento (ES) Nr. 1306/2013 54 straipsnio 2 dalį mokėtina suma, susijusi su EŽŪGF
                     
                     
                        Iš viso
                     
                     
                        Iš Jungtinės Karalystės susigrąžintina (–) arba jai mokėtina (+) suma (1)
                     
                  
                        patvirtintos
                     
                     
                        atskirtos
                     
                  
                        = metinėje deklaracijoje nurodytos išlaidos (asignuotosios pajamos)
                     
                     
                        = visos mėnesinėse deklaracijose nurodytos išlaidos (asignuotosios pajamos)
                     
                  
                         
                     
                     
                         
                     
                     
                        a
                     
                     
                        b
                     
                     
                        c = a + b
                     
                     
                        d
                     
                     
                        e = c + d
                     
                     
                        f = e
                     
                  
                        UK
                     
                     
                        GBP
                     
                     
                        0,00 
                     
                     
                        0,00 
                     
                     
                        0,00 
                     
                     
                        -23 104,12 
                     
                     
                        -23 104,12 
                     
                     
                        -23 104,12 
                     
                  
                        UK
                     
                     
                        EUR
                     
                     
                        -2 397 512,90 
                     
                     
                        0,00 
                     
                     
                        -2 397 512,90 
                     
                     
                        0,00 
                     
                     
                        -2 397 512,90 
                     
                     
                        -2 397 512,90 
                     
                  
               
            
                         
                     
                     
                         
                     
                     
                        Išlaidos (2)
                     
                     
                        Asignuotosios pajamos (2)
                     
                     
                        54 straipsnio 2 dalis (=d)
                     
                     
                        Iš viso (=f)
                     
                  
                        08 02 06 01
                     
                     
                        6200
                     
                     
                        6200
                     
                  
                        g
                     
                     
                        h
                     
                     
                        i
                     
                     
                        j = g + h + i
                     
                  
                        UK
                     
                     
                        GBP
                     
                     
                        0,00 
                     
                     
                        0,00 
                     
                     
                        -23 104,12 
                     
                     
                        -23 104,12 
                     
                  
                        UK
                     
                     
                        EUR
                     
                     
                        0,00 
                     
                     
                        -2 397 512,90 
                     
                     
                        0,00 
                     
                     
                        -2 397 512,90 
                     
                  
                        1.
                     
                     
                        Apskaičiuojant iš Jungtinės Karalystės susigrąžintiną arba jai mokėtiną sumą atsižvelgiama į visą metinėje deklaracijoje nurodytą sumą, kai išlaidos patvirtinamos (a skiltis), arba į visą mėnesinėse deklaracijose nurodytą sumą, kai išlaidos atskiriamos (b skiltis). Taikytinas valiutos kursas: Komisijos deleguotojo reglamento (ES) Nr. 907/2014 11 straipsnio 1 dalies pirmos pastraipos antras sakinys.
                     
                  
                        2.
                     
                     
                        Biudžeto eilutė 08 02 06 01 padalijama į neigiamas pataisas, kurios tampa asignuotosiomis pajamomis (biudžeto eilutė 62 00), ir Jungtinei Karalystei naudingas teigiamas pataisas, kurios nuo šiol įtraukiamos į išlaidas (08 02 06 01) pagal Reglamento (ES) Nr. 1306/2013 43 straipsnį.
                     
                  
                        NB.
                     
                     
                        2022 m. nomenklatūra: 08 02 06 01, 6200.